Iohannis: Avem o mare problemă numită Rusia pe flancul estic al NATO

Președintele Klaus Iohannis a declarat vineri la Varșovia că ”pe flancul estic al NATO avem o mare problemă, numită Rusia, și suntem determinați să continuăm așa cum NATO o face deja de câțiva ani. Am decis să ținem deschise canalele de comunicare, dar pe de altă, parte avem o puternică prezență militară și o postură de descurajare”.

Iohannis a făcut declarațiile în capitala Poloniei, în cadrul conferinței „The Bucharest Nine before the 2018 NATO Summit in Brussels”, un eveniment organizat în marja summitului Formatul București 9, care reunește șefii de stat și de guvern din statele est și central europene.

Iohannis a prezentat poziția celor nouă state semnatare ale unei declarații comune, care cere aliaților NATO întărirea flancului estic al alianței.

Președintele a vorbit și despre necesitatea ca toți membrii NATO să respecte angajamentul asumat de a cheltui 2% din PIB pentru apărare și securitate, o țintă atinsă de doar 6 aliați în acest moment, printre care și România.

DOCUMENT: Declarația comună a celor nouă șefi de stat din flancul estic al NATO, adoptată vineri la Varșovia: